section_heading: Prvi svjetski rat
paragraph_text: Na početku Prvog svjetskog rata Schenk zapovijeda 97. pješačkom brigadom. Ubrzo međutim, u kolovozu postaje zapovjednikom 15. pješačke divizije. S navedenom divizijom koja se nalazila u sastavu najprije 4., pa potom 3. armije, sudjeluje u Galicijskoj bitci, te Karpatskoj ofenzivi. U međuvremenu je, u studenom, promaknut u čin podmaršala.